Helminthopsis (bille)

Helminthopsis er en slekt av biller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.

Utseende 
Små, avlange, brunlige elvebiller. Artene i underfamilien Elminae er glatte og blanke. Gamle biller kan kjennes på at de er «tilgrodde» med alger og mikroorganismer. Familien kan særlig kjennes på lange fotledd med store klør, som brukes til å klamre seg fast til bunnen. Hodet er lite, antennene er middels lange, 7–11-leddete, tråd- eller kølleformede. Brystskjoldet (pronotum) har opphøyde lengdelister hos underfamilien Elminae. Dekkvingene er avlange med punktrekker, ofte også opphøyde lengdelister. Beina er lange, særlig fotleddene, og ganske kraftige. Det ytterste fotleddet bærer uvanlig store klør. Larvene er flattrykte og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset.

Levevis 
Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Både larvene og de voksne lever av å skrape alger og detritus fra steiner og grus. Noen få arter lever på vannplanter i stillestående vann.
Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet. De kan leve flere år.

Utbredelse 
Slekten er utbredt i Afrika.

Systematisk inndeling 
Navnet blir også brukt om et ichnofossil (sporfossil) (Helminthopsis Heer, 1877) som forekommer i finkornede, sedimentære bergarter fra Kambrium til nær nåtid og består av buktende ganger  som ikke krysser hverande.

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien elvebiller, Elmidae Curtis, 1830
 Underfamilien elvebiller (Elminae) Curtis, 1830
 Slekten Helminthopsis Grouvelle, 1906

Liste over artene 

 Helminthopsis allansoni Delève, 1974
 Helminthopsis ambigua Delève, 1974
 Helminthopsis assimilis Delève, 1967
 Helminthopsis bifida Delève, 1965
 Helminthopsis castanea Delève, 1965
 Helminthopsis ciliata Delève, 1965
 Helminthopsis compacta Delève, 1965
 Helminthopsis dissimilis Grouvelle, 1906
 Helminthopsis elegans Alluaud, 1933
 Helminthopsis elongata Delève, 1965
 Helminthopsis fallaciosa Delève, 1965
 Helminthopsis gracilis Delève, 1945
 Helminthopsis hypocrita Delève, 1965
 Helminthopsis inornata Delève, 1968
 Helminthopsis interposita Delève, 1965
 Helminthopsis lepida Delève, 1965
 Helminthopsis lucida Grouvelle, 1906
 Helminthopsis luteopicta Delève, 1938
 Helminthopsis machadoi Delève, 1966
 Helminthopsis marginalis Delève, 1973
 Helminthopsis medleri Delève, 1974
 Helminthopsis melanaria Delève, 1967
 Helminthopsis micros Delève, 1974
 Helminthopsis molesta (Grouvelle, 1920)
 Helminthopsis perfida Delève, 1967
 Helminthopsis perplexa Delève, 1945
 Helminthopsis placita Delève, 1968
 Helminthopsis propinqua Delève, 1974
 Helminthopsis proxima Delève, 1945
 Helminthopsis punctulata Delève, 1945
 Helminthopsis quadrinotata Delève, 1965
 Helminthopsis reticulata Delève, 1945
 Helminthopsis rhodesiana Delève, 1965
 Helminthopsis subglobosa Delève, 1967
 Helminthopsis zambesica Delève, 1965

Referanser

Litteratur

Eksterne lenker 
 

Elvebiller
Biller formelt beskrevet i 1906
Dyr formelt beskrevet av Antoine Henri Grouvelle